โบรกมอง SET เช้านี้เขียวสลับแดง หลัง “ทรัมป์” กลับลำหนุนแผนกระตุ้นศก.
โบรกมอง SET เช้านี้เขียวสลับแดง หลัง “ทรัมป์” กลับลำหนุนแผนกระตุ้นศก.
8 ต.ค. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ โดยดัชนีฯจะมีทั้งปรับตัวขึ้นและย่อตัวลง คล้ายตลาดหุ้นในภูมิภาคเอเชียที่เช้านี้เคลื่อนไหวทั้งในแดนบวก-ลบ หลังจากที่ประธานาธิบดีโดนัลด์ ทรัมป์ ของสหรัฐ หันกลับมาให้การสนับสนุนมาตรการกระตุ้นเศรษฐกิจสหรัฐ แต่ตลาดก็ยังไม่เชื่อมากนัก เนื่องจากยังไม่มี Action ออกมาชัดเจน ดังนั้น ความสำคัญก็จะลดลง ก็น่าจะเป็นแค่การพยุงตลาดมากกว่า
ส่วนตลาดบ้านเราได้รับแรงหนุนจากมาตรการกระตุ้นเศรษฐกิจที่ออกมาหลายอย่าง โดยหุ้นที่ได้ประโยชน์ก็น่าจะขยับขึ้นไปได้ดี แต่ตลาดฯก็ได้ตอบรับไปมากแล้ว ดังนั้น จึงมองว่าอาจจะมีแรงขายทำกำไรออกมามากกว่า เนื่องจากยังไม่รู้การชุมนุมทางการเมืองในวันที่ 14 ต.ค.นี้จะเป็นอย่างไร และมาตรการกระตุ้นเศรษฐกิจของสหรัฐฯก็ยังไม่มีความแน่นอน แต่ก็ยังเล่นเก็งกำไรหุ้นที่เกี่ยวข้องกับการเปิดตัวไอโฟน 12 ในไทยในสัปดาห์หน้าได้
พร้อมให้แนวรับ 1,250 จุด ส่วนแนวต้าน 1,270 จุด